DA Den Europæiske Unions Tidende L 324/1

KOMMISSIONENS FORORDNING (EU) Nr. 1151/2010

af 8. december 2010

om gennemførelse af Europa-Parlamentets og Rådets forordning (EF) nr. 763/2008 om folke- og boligtællinger for så vidt angår kvalitetsrapporternes metoder og struktur og det tekniske format for indberetning af data

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 763/2008 af 9. juli 2008 om folke- og boligtællinger (1), særlig artikel 5, stk. 5, og artikel 6, stk. 3, og

ud fra følgende betragtninger:

(1) I forordning (EF) nr. 763/2008 fastsættes der fælles regler for levering af fuldstændige oplysninger om befolknings- og boligforhold hvert tiende år.

(2) For at kunne vurdere kvaliteten af de data, som medlemsstaterne indberetter til Kommissionen (Eurostat), er det nødvendigt at definere kvalitetsrapporternes metoder og struktur.

(3) For at sikre en korrekt indberetning af data og metadata bør det tekniske format være ens for alle medlemsstater. Det er derfor nødvendigt at vedtage et egnet teknisk format til indberetning af data.

(4) Foranstaltningerne i denne forordning er i overensstemmelse med udtalelse fra Udvalget for det Europæiske Statistiske System —

VEDTAGET DENNE FORORDNING:

Artikel 1

Genstand

I denne forordning fastsættes metoderne og strukturen for de kvalitetsrapporter, som medlemsstaterne skal indsende om kvaliteten af de befolknings- og boligdata, som de indberetter til Kommissionen (Eurostat) for referenceåret 2011, samt det tekniske format for dataindberetningen for at opfylde kravene i forordning (EF) nr. 763/2008.

Artikel 2

Definitioner

Definitionerne og de tekniske specifikationer i forordning (EF) nr. 763/2008 og Kommissionens forordning (EF) nr. 1201/2009 (2) og (EU) nr. 519/2010 (3) anvendes i nærværende forordning. Herudover forstås ved:

1) »statistisk enhed«: basisobservationsenhed, dvs. en fysisk person, en husstand, en familie eller en (konventionel) bolig

2) »individuel optælling«: at oplysninger om de enkelte statistiske enheder indhentes på en sådan måde, at deres karakteristika kan registreres særskilt og krydsklassificeres med andre karakteristika

3) »samtidighed«: at de oplysninger, der indhentes i en tælling, referer til samme tidspunkt (referencedato)

4) »universalitet inden for et givent område«: at der leveres data for alle statistiske enheder inden for et præcist defineret område. Hvis de statistiske enheder er personer, forstås ved »universalitet inden for et givent område«, at de data, der leveres, er baseret på oplysninger for alle personer, der har deres sædvanlige bopæl i det givne område (samlet befolkning)

5) »tilgængelighed af data for mindre områder«: hvorvidt der foreligger data for små geografiske områder og for små grupper af statistiske enheder

6) »bestemt hyppighed«: kapacitet til at gennemføre tællinger regelmæssigt i begyndelsen af hvert årti, herunder vedligeholdelse af registre

7) »målpopulation«: alle statistiske enheder inden for et bestemt geografisk område, som på referencedatoen opfylder betingelserne for indberetning af en eller flere specifikke variabler. I målpopulationen indgår hver statistisk enhed nøjagtigt én gang

8) »estimeret målpopulation«: den bedst tilgængelige approksimation af målpopulationen. Den estimerede målpopulation består af undersøgelsespopulationen plus underdækning minus overdækning

9) »undersøgelsespopulation«: de statistiske enheder, som faktisk er repræsenteret i tællingsresultaterne for en eller flere af de variabler, der er fastsat for en bestemt målpopulation. Undersøgelsespopulationens dataposter er de dataposter, der er omfattet af datakilden for den fastsatte målpopulation, inklusive alle imputerede dataposter og eksklusive alle slettede dataposter. Hvis en datakilde på grund af et metodologisk princip udelukkende omfatter dataposter for en stikprøve af de statistiske enheder i den estimerede målpopulation, omfatter undersøgelsespopulationen ud over de statistiske enheder i stikprøven, det supplerende sæt statistiske enheder

10) »supplerende sæt statistiske enheder«: statistiske enheder, der tilhører en estimeret målpopulation, men som der ikke findes nogen dataposter om i datakilden som følge af den anvendte stikprøvemetode

11) »dækningsvurdering«: en undersøgelse af forskellen mellem en bestemt målpopulation og den tilsvarende undersøgelsespopulation

12) »undersøgelse efter optællingen«: en undersøgelse, der gennemføres kort tid efter optællingen med henblik på vurdering af dækning og indhold

13) »underdækning«: alle de statistiske enheder, der tilhører en bestemt målpopulation, men som ikke indgår i den tilsvarende undersøgelsespopulation

14) »overdækning«: alle de statistiske enheder, der indgår i en undersøgelsespopulation, og som anvendes til indberetning om en bestemt målpopulation uden at tilhøre denne målpopulation

15) »imputation af datapost«: henførelse af en kunstig men plausibel datapost til nøjagtigt ét geografisk område på det mest detaljerede geografiske niveau, som undersøgelsesdata udarbejdes på, og imputation af denne datapost i en datakilde

16) »slettelse af en datapost«: den handling, hvorved en datapost, der indgår i en datakilde for en bestemt målpopulation, men som ikke indeholder nogen valide oplysninger om de statistiske enheder i målpopulationen, slettes eller ignoreres

17) »partiel imputation«: indsættelse af kunstige men plausible oplysninger i en datapost, som allerede findes i en datakilde, men som ikke indeholder disse oplysninger

18) »datakilde«: de dataposter for statistiske enheder og/eller begivenheder i tilknytning til statistiske enheder, som udgør grundlaget for udarbejdelse af undersøgelsesdata for en eller flere specifikke variabler for en bestemt målpopulation

19) »registerbaserede data«: data, som findes i eller stammer fra et register

20) »spørgeskemabaserede data«: data, der oprindeligt er indhentet fra respondenter ved hjælp af et spørgeskema i forbindelse med indsamling af statistiske data, som vedrører et bestemt tidspunkt

21) »register«: et lager, hvor oplysninger om statistiske enheder gemmes, og som opdateres direkte, når der indtræffer begivenheder, der berører de statistiske enheder

22) »sammenkædning af dataposter«: en proces, der anvendes til at slå oplysninger fra forskellige datakilder sammen; dataposterne for de enkelte statistiske enheder sammenlignes, og hvis dataposterne referer til den samme statistiske enhed, slås oplysningerne for de statistiske enheder sammen

23) »matchning af registre«: en sammenkædning af dataposter, hvor alle de matchede datakilder findes i registre

24) »dataudtræk«: en proces, der anvendes til at hente tællingsoplysninger blandt oplysninger, der findes i et register, og som vedrører de enkelte statistiske enheder

25) »kodning«: en proces, der anvendes til at konvertere oplysninger til koder, der repræsenterer klasser i et klassifikationssystem

26) »identifikationsvariabel«: en variabel i dataposterne i en datakilde eller en liste over statistiske enheder, som anvendes:

til at undersøge, om datakilden (eller listen over statistiske enheder) kun indeholder én datapost for hver statistisk enhed, og/eller

til sammenkædning af data.

27) »datafangst«: en proces, der anvendes til at omsætte indsamlede data til et maskinlæsbart format

28) »dataredigering«: en proces, der anvendes til at kontrollere og ændre dataposter, for at gøre dem plausible, samtidig med at store dele af disse dataposter bibeholdes

29) »generering af en husstand«: identificering af en privat husstand i overensstemmelse med husstandsbopælsbegrebet som defineret i bilaget til forordning (EF) nr. 1201/2009 under variablen »husstandsstatus«

30) »generering af en familie«: identificering af en familie på grundlag af oplysninger om, hvorvidt personerne bor i samme husstand, men uden eller med ufuldstændige oplysninger om personernes indbyrdes familierelationer. Begrebet »familie« defineres som »kernefamilie« i bilaget til forordning (EF) nr. 1201/2009 under variablen »familiestatus«

31) »enhedsbortfald«: manglende indsamling af data fra en statistisk enhed, som indgår i undersøgelsespopulationen

32) »partielt bortfald«: manglende indsamling af data om en eller flere specifikke variabler for en statistisk enhed, der indgår i undersøgelsespopulationen, mens der kan indsamles data om mindst én anden variabel for den pågældende statistiske enhed

33) »kontrol med statistisk fortrolighed«: metoder og processer med henblik på at minimere risikoen for, at der videregives oplysninger om individuelle statistiske enheder, samtidig med at der frigives så mange statistiske oplysninger som muligt

34) »estimering«: beregning af statistikker eller estimater ved hjælp af en matematisk formel og/eller algoritme, der anvendes på de tilgængelige data

35) »variationskoefficient«: standardafvigelsen (kvadratroden af en estimators varians) divideret med estimatorens forventede værdi

36) »modelantagelsesfejl«: en fejl, der skyldes de antagelser, der ligger til grund for estimeringen, og som indeholder usikkerheder eller ikke er præcise nok

37) »definition af datastruktur«: strukturelle metadata, der er knyttet til et datasæt, og som indeholder oplysninger om, hvordan begreber knyttes til en hyperkubus' mål, dimensioner og attributter, samt oplysninger om repræsentation af data og tilhørende deskriptive metadata.

Artikel 3

Metadata og kvalitetsrapportering

1. Medlemsstaterne forelægger senest den 31. marts 2014 Kommissionen (Eurostat) de baggrundsoplysninger, der er fastsat i bilag I til nærværende forordning, samt de kvalitetsrelaterede data og metadata, der er fastsat i bilag II og III til denne forordning, vedrørende deres folke- og boligtællinger for referenceåret 2011 og de data og metadata, der indberettes til Kommissionen (Eurostat) i henhold til forordning (EU) nr. 519/2010.

2. For at opfylde kravene i stk. 1 gennemfører medlemsstaterne en dækningsvurdering vedrørende deres folke- og boligtællinger for referenceåret 2011 samt en vurdering af de imputerede og slettede dataposter.

3. Forordning (EF) nr. 223/2009 (4) og metadatastrukturen Euro SDMX, som defineret i Kommissionens henstilling 2009/498/EF (5), til udarbejdelse og udveksling af referencemetadata (herunder kvalitet) finder anvendelse i forbindelse med nærværende forordning.

Artikel 4

Datakilder

Alle datakilder skal kunne levere de oplysninger, der er nødvendige for at opfylde kravene i forordning (EF) nr. 763/2008; de skal navnlig:

— være i overensstemmelse med de væsentlige kendetegn, der er nævnt i artikel 2, litra i), i forordning (EF) nr. 763/2008, og defineret i artikel 2, stk. 2-6

— være repræsentative for målpopulationen

— overholde de relevante tekniske specifikationer, der er fastsat i forordning (EF) nr. 1201/2009, og

— bidrage til leveringen af data til programmet for statistiske data, jf. forordning (EU) nr. 519/2010.

Artikel 5

Adgang til relevante oplysninger

På anmodning fra Kommissionen (Eurostat) giver medlemsstaterne Kommissionen (Eurostat) adgang til alle informationer, som er relevante for vurderingen af kvaliteten af de indberettede data og metadata, som foreskrevet i forordning (EU) nr. 519/2010, med undtagelse af indsendelse af mikrodata og fortrolige data og lagring af disse hos Kommissionen.

Artikel 6

Teknisk format for indberetning af data

Det tekniske format, der skal anvendes til indberetning af data og metadata for referenceåret 2011, er formatet Statistical Data and Metadata eXchange (SDMX). Medlemsstaterne indberetter de krævede data i overensstemmelse med Kommissionens (Eurostat) datastrukturdefinitioner og tilhørende tekniske specifikationer. Medlemsstaterne opbevarer de krævede data og metadata indtil den 1. januar 2025, i tilfælde af at Kommissionen (Eurostat) på et senere tidspunkt anmoder om, at de indberettes.

Artikel 7

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. december 2010. På Kommissionens vegne José Manuel BARROSO Formand

(1) EUT L 218 af 13.8.2008, s. 14.

(2) EUT L 329 af 15.12.2009, s. 29.

(3) EUT L 151 af 17.6.2010, s. 1.

(4) EUT L 87 af 31.3.2009, s. 164.

(5) EUT L 168 af 30.6.2009, s. 50.

BILAG I Baggrundsoplysninger Strukturen for de baggrundsoplysninger vedrørende de folke- og boligtællinger, der gennemføres i medlemsstaterne for referenceåret 2011, omfatter følgende afsnit: 1. OVERSIGT 1.1. Retsgrundlag 1.2. Ansvarlige organer 1.3. Referencer til anden relevant dokumentation (f.eks. nationale kvalitetsrapporter) (fakultativ) 2. DATAKILDER (1) 2.1. Klassifikation af datakilder i overensstemmelse med artikel 4, stk. 1, i forordning (EF) nr. 763/2008 2.2. Liste over datakilder, der anvendes til 2011-tællingen (2) 2.3. Matrix »datakilder x variabler« 2.4. I hvilket omfang datakilderne er i overensstemmelse med de væsentlige kendetegn i artikel 4, stk. 4, i forordning (EF) nr. 763/2008 2.4.1. Individuel optælling 2.4.2. Samtidighed 2.4.3. Universalitet inden for et givent område 2.4.4. Tilgængelighed af data for mindre områder 2.4.5. Bestemt hyppighed 3. TÆLLINGENS LIVSCYKLUS 3.1. Referencedato i henhold til artikel 5, stk. 1, i forordning (EF) nr. 763/2008 3.2. Forberedelse og gennemførelse af dataindsamlingen 3.2.1. Spørgeskemabaserede data 3.2.1.1. Udformning og afprøvning af spørgeskemaer (med eksemplarer af alle endelige spørgeskemaer) 3.2.1.2. Udarbejdelse af eventuelle adresselister, forberedelse af feltarbejdet, kortlægning, offentlig omtale 3.2.1.3. Dataindsamling (herunder feltarbejde) 3.2.2. Registerbaserede data 3.2.2.1. Oprettelse af nye registre fra og med 2001 (hvis det er relevant) 3.2.2.2. Ændring af eksisterende registre fra og med 2001 (herunder ændringer i registerindhold, tilpasning af undersøgelsespopulationen, tilpasning af definitioner og/eller tekniske specifikationer) (hvis det er relevant) 3.2.2.3. Registrenes vedligeholdelse (for hvert register, der anvendes til 2011-tællingen), herunder — registerindhold (registrerede statistiske enheder og oplysninger om de statistiske enheder, dataredigering og/eller partiel imputation i registret) — administrativt ansvar — retlig forpligtelse til at registre oplysninger, incitamenter til at levere sandfærdige oplysninger eller mulige grunde til at levere urigtige oplysninger — forsinkelser i indberetningen, navnlig legale/officielle forsinkelser, forsinkelser i dataregistreringen, for sen indberetning — evaluering af og justering for ikke-registrering, ikke-afregistrering, flerdobbelt registrering — større registerrevisioner, der berører 2011-tællingsdataene, hyppighed af registerrevisioner — stabilitet (sammenlignelighed af oplysninger om den registrerede population over tid) (fakultativ) — anvendelse, herunder »statistisk anvendelse af registret til andre formål end tællingsformål« og »anvendelse af registret til andre formål end statistiske formål (f.eks. administrative formål)«. 3.2.2.4. Matchning af registre (herunder identifikationsvariabler, som anvendes til sammenkædning af data) 3.2.2.5. Dataudtræk 3.3. Bearbejdning og evaluering 3.3.1. Databehandling (herunder datafangst, kodning, identifikationsvariabler, dataredigering, imputation af dataposter, slettelse af dataposter, estimering, sammenkædning af dataposter, herunder identifikationsvariabler til brug for sammenkædningen, generering af husstande og familier) 3.3.2. Vurdering af kvalitet og dækning, undersøgelse(r) efter optællingen (hvis det er relevant), endelig validering af data 3.4. Formidling (formidlingskanaler, sikring af statistisk fortrolighed, herunder kontrol med den statistiske fortrolighed) 3.5. Foranstaltninger til sikring af omkostningseffektivitet (1) Indberetningen vedrørende afsnit 2 skal være fuldstændig og fri for overlapninger, således at hver variabel kan henføres til nøjagtig én datakilde. (2) For datakilder, der er resultatet af en datasammenkædning, skal listen omfatte oplysninger om den nye datakilde og om alle oprindelige datakilder, som den nye datakilde er afledt af.

BILAG II Kvalitetsrelaterede data og metadata De kvalitetsrelaterede data og metadata vedrørende datakilder og variabler omfatter følgende: 1. RELEVANS 1.1. Datakilders egnethed Medlemsstaterne skal foretage indberetning af datakildernes egnethed, navnlig af virkningen af alle større afvigelser fra de væsentlige kendetegn ved folke- og boligtællinger og/eller fra de krævede definitioner og begreber, hvis dette i alvorlig grad forringer en hensigtsmæssig anvendelse af de indberettede data. 1.2. Fuldstændighed Følgende data skal leveres for — alle geografiske områder på følgende niveauer: nationalt niveau, NUTS 1 og NUTS 2 — alle hyperkubusser (1) og alle hovedmarginalfordelinger (1): 1) samlet antal specielle celleværdier »foreligger ikke« 2) antal specielle celleværdier »foreligger ikke« med flaget »upålidelig« 3) antal specielle celleværdier »foreligger ikke« med flaget »fortrolig« 4) antal numeriske celleværdier med flaget »upålidelig«. 2. NØJAGTIGHED Følgende oplysninger: — skal leveres for hver datakilde (afsnit 2.1) og hver variabel (afsnit 2.2), der vedrører persontællinger (2), og — kan leveres for datakilder (afsnit 2.1) og variabler (afsnit 2.2), der vedrører tællinger af andre statistiske enheder end personer (fakultativ). 2.1. Datakilder (3) De i afsnit 2.1.1 krævede data skal leveres for alle geografiske områder på følgende niveauer: nationalt niveau, NUTS 1 og NUTS 2. De i afsnit 2.1.2 krævede forklarende metadata skal leveres på nationalt niveau. 2.1.1. Data 1) Undersøgelsespopulationen: absolut værdi og procentandel af den estimerede målpopulation 2) Estimeret målpopulation (4): absolut værdi 3) Underdækning (estimeret): absolut værdi og procentandel af undersøgelsespopulationen 4) Overdækning (estimeret): absolut værdi og procentandel af undersøgelsespopulationen 5) Samlet antal imputerede dataposter (5): absolut værdi og procentandel af undersøgelsespopulationen 6) Samlet antal slettede dataposter (6): absolut værdi og procentandel af undersøgelsespopulationen 7) Endvidere for stikprøver: supplerende sæt statistiske enheder (7): absolut værdi 8) Antal ikke-imputerede dataposter i datakilden for statistiske enheder, der tilhører målpopulationen: absolut værdi (8), procentandel af undersøgelsespopulationen (8), procentandel af den estimerede målpopulation (9) og procentandel af alle ikke-imputerede dataposter i datakilden (før dataposter slettes) (10) 9) endvidere for spørgeskemabaserede data i datakilden: (11) enhedsbortfald (før imputation af dataposter): absolut værdi og procentandel af undersøgelsespopulationen. 2.1.2. Forklarende metadata De forklarende metadata indeholder beskrivelser af — forløbet med at vurdere underdækning og overdækning, herunder oplysninger om kvaliteten af estimaterne for under- og overdækning — anvendte metoder til at imputere eller slette dataposter for statistiske enheder — anvendte metoder til at vægte dataposter for statistiske enheder — endvidere for spørgeskemabaserede data i datakilden: (11) foranstaltninger til at identificere og begrænse enhedsbortfald eller andre foranstaltninger til at rette fejl i løbet af dataindsamling. 2.2. Variabler De i afsnit 2.2.1 krævede data skal leveres for alle geografiske områder på følgende niveauer: nationalt niveau, NUTS 1 og NUTS 2. De i afsnit 2.2.2 krævede forklarende metadata skal leveres på nationalt niveau. 2.2.1. Data 1) Undersøgelsespopulationen (12): absolut værdi 2) Antal dataposter (13), som indeholder oplysninger om variablen: ikke-vægtet (14) absolut værdi, ikke-vægtet (14) procentandel af undersøgelsespopulationen 3) Antal imputerede dataposter (13), (15), som indeholder oplysninger om variablen: ikke-vægtet (14) absolut værdi, ikke-vægtet (14) procentandel af undersøgelsespopulationen 4) Partiel imputation (13), (15) for variablen: ikke-vægtet (14) absolut værdi, ikke-vægtet (14) procentandel af undersøgelsespopulationen 5) Partielt bortfald (13) (før partiel imputation) for variablen: ikke-vægtet (14) absolut værdi, ikke-vægtet (14) procentandel af undersøgelsespopulationen 6) Antal ikke-imputerede observationer vedrørende variablen: (13), (16) ikke-vægtet (14) absolut værdi, ikke-vægtet (14) procentandel af undersøgelsespopulationen 7) Indberettede data (17) for hyperkubussen, som er anført i tabellen i bilag III for den pågældende variabel (18): absolut værdi, procentandel af undersøgelsespopulationen 8) Antal ikke-imputerede dataposter (13), som indeholder ikke-imputerede oplysninger om variablen opdelt i overensstemmelse med den hyperkubus, som er anført i bilag III for den pågældende variabel (18): ikke-vægtet (14) absolut værdi, ikke-vægtet (14) procentandel af undersøgelsespopulationen 9) Endvidere for variabler, om hvilke der er indsamlet oplysninger ved hjælp af en stikprøve: variationskoefficient (19) for cellerne i den hyperkubus, som er anført i bilag III for den pågældende variabel (18). 2.2.2. Forklarende metadata De forklarende metadata beskriver den metode, der er anvendt til at behandle partielt bortfald, der skyldes ikke-besvarede spørgsmål, for den pågældende variabel. For variabler, om hvilke der er indsamlet oplysninger ved hjælp af en stikprøve, beskriver metadataene tillige — stikprøveudformningen — mulige skævheder i estimeringen som følge af modelantagelsesfejl — formler og algoritmer, der anvendes til at beregne standardafvigelsen. 3. AKTUALITET OG PUNKTLIGHED Følgende oplysninger skal leveres for det nationale niveau: 1) Kalenderdato(er) for indberetning af data til Kommissionen (Eurostat) opdelt efter hyperkubusser (1). 2) Kalenderdato(er) for større revision(er) af de indberettede data opdelt efter hyperkubusser (1). 3) Kalenderdato(er) for indberetning af metadataene (20). I tilfælde af større revisioner fra og med den 1. april 2014 skal medlemsstaterne indberette de(n) respektive kalenderdato(er) separat til Kommissionen (Eurostat) senest en uge efter hver større revision. 4. TILGÆNGELIGHED OG KLARHED (FAKULTATIV) Medlemsstaterne kan indberette betingelserne for adgang til de data og metadata, som de gør tilgængelige fra deres 2011-folke- og boligtællinger, herunder betingelser, der vedrører medier, support, dokumentation, prispolitik og/eller begrænsninger. 5. SAMMENLIGNELIGHED For hver variabel skal medlemsstaterne indberette alle definitioner eller fremgangsmåder i medlemsstaten, som kan forringe sammenligneligheden af data på EU-plan. 6. KOHÆRENS For hver variabel, der vedrører persontællinger (2), skal medlemsstaterne anføre den gennemsnitlige absolutte afvigelse (21) for celleværdierne i hyperkubusserne i bilag III (18). (1) Som opført i bilag I til forordning (EU) nr. 519/2010. (2) Variabler, eller datakilder for variabler, for hvilke den samlede total i tabellen i bilag III er den samlede befolkning. (3) Indberetningen vedrørende datakilder skal være fuldstændig og fri for overlapninger, således at hver variabel kan henføres til nøjagtig den datakilde, som der leveres oplysninger om i dette afsnit. Hvis en sammenkædning af dataposter har resulteret i skabelsen af en ny datakilde, skal medlemsstaterne evaluere den nye datakilde frem for de oprindelige datakilder, som den nye datakilde er afledt af. (4) (1) + 3) – 4)), refererer til dataene i afsnit 2.1.1 i dette bilag, opgivet i absolutte værdier. (5) Imputationer af dataposter øger størrelsen af undersøgelsespopulationen. I en datakilde, som er resultatet af en sammenkædning af dataposter, skal kun de dataposter, der er blevet imputeret i en af de oprindelige datakilder og dermed øger undersøgelsespopulationens størrelse, tælles som imputerede dataposter i den nye datakilde. Hvis en datapost vægtes med en vægt worig større end 1 i forbindelse med genereringen af de krævede statistiske resultater for målpopulationen, skal den tælles som en imputeret datapost med vægten wimputed = worig – 1. Referencehyperkubusssen for vægten worig svarer til den, der er anført under tabellen i bilag III for de statistiske enheder, som datakilden vedrører. (6) Hvis dataposter slettes, formindskes størrelsen af undersøgelsespopulationen. I en datakilde, som er resultatet af en sammenkædning af dataposter, skal kun de dataposter, der er blevet slettet i en af de oprindelige datakilder og dermed formindsker undersøgelsespopulationens størrelse, tælles som slettede dataposter i den nye datakilde. Hvis en datapost vægtes med en vægt worig mindre end 1 i forbindelse med genereringen af de krævede statistiske resultater for målpopulationen, skal den tælles som en slettet datapost med vægten wdeleted = 1 – worig. Referencehyperkubusssen for vægten worig svarer til den, der er anført under tabellen i bilag III for de statistiske enheder, som datakilden vedrører. (7) Hvis en datakilde som følge af et metodologisk princip udelukkende omfatter dataposter for en stikprøve af de statistiske enheder i den estimerede målpopulation, beregnes størrelsen af det supplerende sæt statistiske enheder i overensstemmelse med stikprøveudformningen. (8) (1) – 4) – 5) – 7)), referer til dataene i afsnit 2.1.1 i dette bilag, opgivet i absolutte værdier, henholdsvis 100 * (1) – 4) – 5) – 7)) /1). (9) 100 * (1) – 4) – 5) – 7)) / (1) + 3) – 4)), refererer til dataene i afsnit 2.1.1 i dette bilag. (10) 100 * (1) – 4) – 5) – 7))/(1) – 5) + 6) – 7)), refererer til dataene i afsnit 2.1.1 i dette bilag. (11) I en datakilde, som er resultatet af en sammenkædning af dataposter fra mere end én spørgeskemabaseret datakilde, skal oplysningerne leveres for hver oprindelig spørgeskemabaseret datakilde. (12) Som fastsat i afsnit 2.1.1, nr. 1), i dette bilag for datakilden, som tællingsoplysninger vedrørende variablen er afledt af for målpopulationen. (13) For undersøgelsespopulationen i datakilden, som tællingsoplysninger vedrørende variablen er afledt af. (14) Hvis dataposterne vægtes i forbindelse med genereringen af de krævede statistiske resultater for den pågældende variabel, betyder »vægtet«, at disse vægte skal anvendes på dataposterne i forbindelse med tællingen, ikke-vægtet betyder, at disse vægte ikke skal anvendes på dataposterne i forbindelse med tællingen. Referencehyperkubusserne for vægtene er de, som er anført for variablerne i tabellen i bilag III. (15) En partiel imputation har ingen indflydelse på undersøgelsespopulationens størrelse. For en variabel, der tilhører en datakilde, som er resultatet af en sammenkædning af dataposter, tælles alle dataposter, som indeholder oplysninger om denne variabel som følge af en imputation af en datapost i en af de oprindelige datakilder, som en imputation af en datapost, hvis imputationen øger størrelsen af undersøgelsespopulationen, og som en partiel imputation for den pågældende variabel, hvis imputationen ikke øger størrelsen af undersøgelsespopulationen. (16) (2) – 3) – 4)), refererer til dataene i afsnit 2.2.1 i dette bilag. (17) Data indberettet på grundlag af forordning (EU) nr. 519/2010 i den hyperkubus, der er anført for den pågældende variabel i tabellen i bilag III. (18) Det geografiske område, for hvilket der skal tilvejebringes oplysninger, er anført i tabellen i bilag III. (19) Hvis en numerisk celleværdi er mindre end 26, kan variationskoefficienten erstattes af den specielle værdi »foreligger ikke«. (20) Som anført i bilag II til forordning (EF) nr. 519/2010. (21) Det aritmetiske gennemsnit af den absolutte (positive) værdi af forskellen mellem den numeriske celleværdi og dens aritmetiske gennemsnit, idet de aritmetiske gennemsnit beregnes for alle hyperkubusser (som opført i bilag I til forordning (EU) nr. 519/2010), som indeholder den pågældende hyperkubus, som er anført i bilag III.